東網直播 RTHK32 9:30PM播映 冠忠南區標準流浪狹路再逢
今日為大家送上一場「中銀人壽香港超級聯賽」好戲碼,冠忠南區於香港仔運動場擺下擂台迎戰標準流浪。雙方周中才在「賽馬會菁英盃」4強碰頭,南區為報回出局之仇,今場一定搏到盡,惟流浪目前士氣大振,要擊敗他們相信絕非易事。(on.cc東網周六下午3時免費直播;港台電視32晚上9時35分播映)
日前冠忠南區剛於「賽馬會菁英盃」4強被流浪淘汰,主教練楊正光指對方已回復應有水準,提醒球員小心防守:「流浪有幾位球員用波好好,上場見到佢哋配合明顯比之前順暢,所以球員要準備隨時補位,唔好咁易被佢哋搓散。」「光Sir」又提到球隊是役必定奮力一戰,力求重返勝軌,但鑑於近期賽程頻密,今場會作出部分輪換。
鞠盈智︰耐心組織搵空位
冠忠南區中場大腦鞠盈智則稱球隊在所有盃賽出局後,眼前最大目標一定是聯賽,呼籲隊友今場耐心組織尋找空位,爭取勝利:「上場我哋放太多長波,畀唔到好多威脅流浪,所以呢場要做多啲配合,撕破佢哋防守,始終今場對我哋爭聯賽更高排名好重要。」
標準流浪剛以兩球淨勝冠忠南區,成功殺入「賽馬會菁英盃」決賽,但總監李輝立(Philip)提醒球員不要被一場勝利沖昏頭腦,認為該仗防守仍存在不少漏洞,僅對方未能夠把握。今場為流浪8日內第3戰,Philip指或會進行輪換,讓部分主力休息:「流浪只係一支中下游青訓隊伍,唔係一支強隊,只不過係上一屆有佳作,依家聯賽但求班球員唔好再攞牌停賽,成績就順其自然。上場踢得好嘅年輕球員,咪畀佢繼續再踢。」
陳耀祖盼乘勇贏多鋪
上場奠定勝局的流浪年輕球員陳耀祖,則指仍然感到十分興奮,希望球隊可以乘勇再挫南區:「球隊近期好多負面新聞,希望啱啱贏完提升到士氣,喺地面組織有番信心,打少啲高波。」
本文連結 : https://orientaldaily.on.cc/content/體育/odn-20240413-0413_00286_011/東網直播-RTHK32-9-30PM播映-冠忠南區標準流浪狹路再逢